open-index/open-wikipedia-markdown huggingface dataset:
Yali

**Yali** kan sikte til
* Yali (mytologi) - et hinduistisk fabeluhyre
* Yali (folk) - et folk i Vest-Papua, Ny-Guinea
* Yalı - de gamle sommerhus langs Bosporos i Tyrkia
LiMux

**LiMux – The IT evolution** er en tidligere tysk Linux-distribusjon som var basert på Ubuntu. Den inngår i byen München sitt prosjekt med å migrere fra Microsoft Windows og andre proprietære produkter til fri og åpen programvare. Prosjektet var først basert på Debian, men versjon 3 (2010) var basert på Ubuntu 8.10.

Prosjektet ble fullført i 2013; det innebar migreringen av 15,000 personlige datamaskiner og bærbare datamaskiner til fri programvare. Prosjektet baserte seg opprinnelig på Openoffice.org, men gikk senere over til LibreOffice. Byen rapporterer å ha spart 11,7 millioner euro på prosjektet.

Første versjon ble lansert i 2006. Siste versjon er 5.0 fra november 2014.

## Referanser


## Eksterne lenker
*
LinuxMCE

**LinuxMCE** (Linux Media Center Edition) er en Linux-distribusjon for hjemmekino som er basert på Kubuntu. 

Første versjon ble lansert i 2008. Siste versjon er 1004 Final fra 23. februar 2013.

## Eksterne lenker
*
Kuki Linux

**Kuki Linux** er en tidligere lettvekts Linux-distribusjon som var basert på Ubuntu. Den ble skapt for å erstatte den Fedora-baserte distribusjonen Linpus Linux som i juli 2008 ble levert sammen med NettPC Acer Aspire One.

Første versjon ble lansert 21. oktober 2008. Siste versjon var 2.8 fra 30. august 2009.

## Eksterne lenker
*
JK Place Capri

**JK Place Capri** er et luksushotell på Capri. Det ligger nordøst for byen Anacapri, vest for Marina Grande. Det ble etablert i  2007. Hotellet har 22 rom og åtte suiter, og ligger i en restaurert villa fra 1800-tallet som en gang tilhørte to velstående amerikanske søstre, Sadiee og  Kate Woolcott-Perry.

I Forbe's Travel Guide  står det om hotellet: "Great attention to detail, elegance, and beautiful views have made a winner of this hotel, in spite of its less-than- desirable location on the main road from the harbor up to Capri and Anacapri." Utsmykningen er beskrevet som "avante garde" med stoler trukket med sebraskinn og høyryggede møbler i florentinerstil "

## Referanser


## Eksterne lenker
* Hotellets hjemmeside
Guadalinex

**Guadalinex** er en Linux-distribusjon som er basert på Ubuntu. Den blir støttet av regjeringen i Andalucía for bruk på skoler, offentlige biblioteker og sentere for eldre personer.

Siste versjon var V9.

## Referanser


## Eksterne lenker
*
Michael Wagener

**Michael Wagener** (født 25. april 1949 i Wuppertal) er en tysk musikkprodusent. Han er kreditert for produksjon, innspilling, miks og mastring på en rekke utgivelser der mange har solgt til gull og platina.

Wagener var gitarist i Accept før Wolf Hoffmann ble med i bandet. Da innså han sine begrensninger og ga opp virket som utøvende musiker.. Han dannet Double Trouble Productions sammen med Udo Dirkschneider, sangeren i Accept, og gjorde mange av sine første produksjonsjobber sammen med ham. Wagener utviklet et vennskap med Don Dokken da Dokken besøkte Tyskland, noe som resulterte i det første selvstendige produsentoppdraget hans for Dokkens første album *Breaking the Chains*. Senere har Wagener hatt en fremgangsrik karriere med arbeid hovedsakelig for heavy metal-band, men han har f.eks. også gjort miksingen for Janet Jacksons singel «Black Cat» fra albumet *Rhythm Nation 1814* (1989).

## Referanser
The Linux Schools Project

**The Linux Schools Project**, tidligere kjent som **Karoshi**, er en Linux-distribusjon som er basert på Ubuntu. Distribusjonen var opprinnelig basert på Red Hat Linux tidlig i 2000, i et forsøk på å gjøre Linux mer ubredt i skolene i Storbritannia. Versjon 5.1 var basert på PCLinuxOS, mens senere versjoner har vært basert på Ubuntu. 

Siste versjon er 7.0.3.

## Eksterne lenker
*
29. serierunde i 1. divisjon fotball for menn 2015

**29. serierunde i [[1. divisjon fotball for menn 2015]]** ble i sin helhet spilt søndag 25. oktober 2015 klokken 13.00.

## Statistikk

## Kampfakta
**Søndag 25. oktober 2015**
Naturbuen (Capri)

**Naturbuen** (italiensk:*Arco Naturale*) er en naturskapt steinhvelving (bue) som ligger på østkysten av Capri. Det er antatt at den ble dannet i den paleolitiske perioden. Den har kollapset og restene er idag en grotte. b
Buen hadde en høyde på 12 meter, 18 meter over bakkenivå og bestod av kalkstein.

## Galleri

Fil:Arco Naturale.jpg|Burn sett fra undersiden
Fil:Natural Arch Capri.jpg|Buen sett fra undersiden
Fil:Arco naturale 2004-07-22 capri.jpg|Buen sett fra undersiden
Fil:William Stanley Haseltine -- Arco Naturale, Capri.jpg|Maleri av William Stanley Haseltine


## Referanser
LliureX

**LliureX** er en Linux-distribusjon som er basert på Ubuntu. Den inngår i et prosjekt i Generalitat Valenciana som går ut på å innføre fri programvare innenfor skoleverket i Comunitat Valenciana.

Det er en Linux-distribusjon som brukes på mer enn 110,000 PC-er i skoleverket i Valencia-regionen. Regionen rapporterte i 2014 en innsparing på 36 millioner euro på overgangen.

## Referanser

## Eksterne lenker
*
Capris kloakk

**Kloakken på Capri** er et arkeologisk område på Capri i Italia. Den var en del av kloakksystemet som ble anlagt i romersk tid. Utløpet av kloakken er synlig vest for Marina Grande. Det ser ut til at den har vært hovedkloakken på øyas nordlige side. Spor av dette finnes i mange mindre utløp som antas å ha ledet inn i denne kloakken. Fall-løpet på kloakken har senere blitt betydelig endret. I stedet for svakt fall fra syd mot nord, stuper den nå bratt i motsatt retning, nord mot syd med en helning på 25°. Denne reversering av fallvinkelen er tidvis blitt brukt som bevis på endringer i landnivået på Capri etter romertiden.

## Referanser
HP Mini 1000

**HP Mini 1000** er en NettPC fra Hewlett Packard, som anvendes av dette selskapets HP 2133 Mini-NettPC for forbrukermarkedet. En billigere modell ved navn **HP Compaq Mini 700** er også tilgjengelig i noen regioner med forskjellige mindre forskjeller.

HP Mini 1000 benytter en 1.60 Ghz Intel Atom N270 Prosessor, og inkluderer 1 GB DDR2-533 RAM med støtte for inntil 2 GB.

HP Mini har installet en Linux-distribusjon som er basert på Ubuntu.
Søndenfjeldske infanteriregiment

**Søndenfjeldske infanteriregiment**, tidligere **Sønnafjelske gevorbne regiment**, var en norsk militæravdeling som ble opprettet i 1733.

Opprettelsen skjedde ved at et opprinnelig regiment ble delt i to, et sønnenfjeldsk og et nordenfjeldsk. 
Fram til 1763 hadde det navn etter regimentssjefene. Det het først Rappes gevorbne infanteriregiment, deretter to ganger Rømelings gevorbne infanteriregiment, etter Jobst Conrad Rømeling og broren Frederik Christopher Rømeling. I 1763 skiftet det navn til Søndenfjeldske gevorbne infanteriregiment. I 1789 ble navnet endret til Søndenfjeldske infanteriregiment. Etter hærplanen av 1810 hadde regimentet base i Halden, mens Nordenfjeldske infanteriregiment hadde base i Fredrikstad og Oplandske infanteriregiment hadde base i Oslo.

## Historie
Et regiment med gevorbne (*vervede*, fra tysk) hadde en større andel vervede soldater, og færre utskrevne soldater. Etter hærplanen av 1810 hadde hæren tre gevorbne infanteriregimenter som hver hadde 800 gevorbne – og 1200 «nasjonale» (utskrevne) menige: Det Søndenfieldske, det Nordenfieldske og Opplandske. I tillegg fantes seks nasjonale infanteriregimenter som hver hadde 200 gevorbne – og 1800 nasjonale menige.

I 1789 ble det meste av 1. smålenske regiment overført. Regimentet hadde kompanier i Østfold og Vestfold.

Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: oberst Daniel Frederik Petersen og musketer Ole Svendsen Iglerød.

Som en følge av hærreformen av 3. juli 1817 ble regimentet lagt ned ved utgangen av 1817.

## Referanser
Villa Malaparte

**Villa Malaparte** (italiensk: *Casa Malaparte* eller *Villa Malaparte*) er en murvilla  på østkysten av øya Capri utenfor Napoli. Den er et av de beste eksempler på 
moderne italiensk samtidsarkitektur.

Huset ble unnfanget rundt 1937 av den velkjente italienske arkitekten Adalberto Libera (1903–63) og bygget for journalisten Curzio Malaparte (1898–1957). Malaparte forkastet Liberas tegninger og bygde huset selv ved hjelp av en lokal murer, Adolfo Amitrano.

## Beskrivelse
Vila Malaparte er bygget av murstein, som en boks med «omvendte» pyramideformede trapper som fører til takterrassen. På taket er det en frittstående buet vegg i ulik høyde. På stedet er det en farlig klippe, 32 meter over havoverflaten, med utsyn mot Salernobukta. Adgang til denne private eiendommen skjer enten til fots fra Capri by, eller med båt og en trapp som er hugget ut i fjellet. Villaens interiør og eksteriør (spesielt takterrassen) er utførlig omtalt i Jean-Luc Godards film fra 1963, *Contempt* (*Le Mépris*).

## Restaurering
Casa Malaparte ble forlatt og neglisjert etter Malapartes død i 1957. Den ble utsatt for vandalisme og vind og værs slitasje i mange år og ble alvorlig skadet, inklusiv ramponering av en vakker flislagt peis, før den virkelige restaureringen startet rundt 1990. Villaen ble gitt til Foundation Giorgio Ronchi i 1972.

Malapartes fillenevø Niccolò Rositani, er hovedsakelig ansvarlig for å sette villaen i beboelig stand. Mye av de opprinnelige møblene finnes fortsatt fordi de var for store til å bli fjernet. Et nedsunket badekar i marmor i hans elskerinnes soverom, er fortsatt inntakt. Hans soverom og bibliotek er også inntakt. Mange italienske bedriftseiere har gitt materialer til å sette villaen istand.

## Tilgang
Villaen kan også nås ved å gå tvers over øya, og de siste tyve minutters gange er over privat eiendom som tilhører The Ronchi Foundation. Det tar halvannen time å gå fra Bytorget i Capri (pizzaen) på toppen av kabelbanen fra Marina Grande. Villaen kan også nås fra sjøen, men bare når sjøen er rolig, og en må klatre opp en lang og bratt trapp (99 trappetrinn). Malaparte ga sin venn og båtmann penger til å åpne en restaurant som idag drives av båtmannens sønn. Det er den eneste restauranten. Den kan bare nås over en sti fra bytorget til pynten hvor Tiberius bygde sitt palass, Villa Jovis.

Boken *Malaparte: Casa Come Me* (*Et hus som jeg*), redigert av Michael McDonough, inneholder tegninger og essays, bidrag fra mange prominente kunstnere og arkitekter, slike som James Wines, Tom Wolfe, Robert Venturi, Emilio Ambasz, Ettore Sottsass, Michael Graves, Willem Dafoe, Peter Eisenman, Wiel Arets og mange andre kunstnere og forfattere.

Boken *Til Capri* av Tron Jensen finner sted delvis ved Casa Malaparte.

## Referanser


## Litteratur
* 
* 
* 

## Eksterne lenker
* Foundation Giorgio Ronchi (https://web.archive.org/web/20110827022136/http://ronchi.iei.pi.cnr.it/statuto.html)
* Casa Malaparte  at ArchiTravel
Kanlıca

**Kanlıca** er en småby rett nord for Fatih Sultan Mehmet-broen på den anatoliske, østre bredd, av Bosporos. Landsbyen er i dag en del av Istanbul, og inngår i distriktet Beykoz. 

I Kanlıca finnes en moské tegnet av Mimar Sinan. Kanlıca er kjent for sin yoghurt som lages på en mikstur av ku- og fåremelk. Langs strandlinjen finnes sjønære hus, kjente som yalı, som er typiske for den eldre bebyggelse langs Bosporens strand.

## Referanser
Hellarvik tunnel

**Hellarvik tunnel** er en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen skulle ligge like sør for den planlagte stasjonen på Tømmerneset, og den skulle ha en total lengde på . Ved krigens slutt i 1945 var det drevet 150 meter stoll fra Hellarvik tunnel.  I tillegg var der gjort forskjæring.

## Referanser
Eugen Keil

**Eugen (Jenö) Keil** også kjent som **Eugen Steinwall** (født 4. juni 1907 i Szikszó, Borsod-Abaúj-Zemplén-fylket, Ungarn, død 1984 i Norge) var en norsk urmaker.

## Liv og virke
### Bakgrunn
Han kom fra landsbyen Szikszò nord i Ungarn og flyttet på 1920 tallet til Tyskland og gikk i urmakerlære i Hamburg. Familien flyktet til Danmark i 1935. Med hjelp fra norske venner kom de inn i Norge i 1936.

### Annen verdenskrig
Keil ble internert 26. oktober 1942 i den store aksjonen mot mannlige jøder. Han satt på Berg fangeleir til april 1943 da han ble overført til Grini. Han ble deportert med MS «Monte Rosa» i slutten av juni 1943, og havnet da i et Gestapo-fengsel i Berlin før han kom til Auschwitz og fikk fangenummer 67234. Etter noen uker i Auschwitz ble han sendt til Sachsenhausen for å reparere klokker tatt fra døde fanger. På slutten av krigen fikk de det bedre da det kom Røde Kors-pakker til Sachsenhausen. Keil ble med de hvite bussene 21. april 1945.

Ifølge Mendelsohn var Keil i Sachsenhausen helt til 28. mai 1945. Keil var gift med en «arisk» kvinne.

I Sachsenhausen møtte han Odd Nansen og Keil var da den første som informerte Nansen om de norske jødenes skjebne. Ifølge Nansens dagbok mente Keil at av 1200 norske jøder var bare 25 i live (11. november 1943). Keil fortalte for Nansen hvordan fanger, både jøder og ikke-jødiske polakker, ble drept med gass. Han anslo at tre-fire millioner jøder var drept slik i Auschwitz og Lublin, og kanskje like mange polakker samt flere hundretusen ukrainere og russere.

Ifølge Nansen var det urmakerhåndverket som reddet Keil. Nansen ga Keils navn og fangenummer til svenskene i håp om at de skulle få ham med i de hvite bussene.

Han ble med de hvite bussene etter norske fanger hadde fjernet hans jødiske identitet fra fangeregisteret.

### Etterkrigstiden
Hans hustru og barn bodde på Hønefoss hele krigen.

## Referanser
Beşiktaş

:*Beşiktaş kan også sikte til [[Beşiktaş JK|idrettsklubben ved dette navn]]*

**Beşiktaş** er et distrikt i Istanbul i Tyrkia, langs den europeiske bredden av Bosporos, fra Dolmabahçepalasset og nordover mot Bebek. Folkemengden oppgikk til 185&nbsp;054 innvånere ved utgangen av 2009.

Beşiktaş består av 23 bydeler (*[[Mahalla|mahalle]]*), deriblant de betydende bydelene Arnavutköy, Bebek, Etiler, Levent og Ortaköy.

Etiler er blant byens dyreste bo- og kontorområder. Levent er blitt et sentrum vor konserner og banker. Bybildet preges av høyhus. Ortaköy, nord for Yıldız-parken, rett ved den første Bosporos-broen, er kjent for kneiper og restauranter. Enn inn i 1950-årene var det nesten bare armenere som bodde her - her var det mange armensk-ortodokse kirker og flere armenske skoler.

## Referanser


## Eksterne lenker
*
Lisa Segal

**Lisa Segal** (1924-2015) var en norsk sirkusartist og ballettdanser. Hun var en få jøder som overlevde deportasjon fra Norge under andre verdenskrig.

## Andre verdenskrig
Hun og familien var britiske statsborgere og hadde bodd i Norge i mange år da landet ble invadert i 1940. Segal ble arrestert 15. januar 1943 og deportert til Hamburg 16. februar 1943 med skipet «Lappland».

I Hamburg ble hun plassert i Hüttenfengselet sammen med moren og blant andre Kirsten Brunvoll. Mens de var der ble Hamburg bombet av allierte fly flere ganger. Hun ble flyttet mellom forskjellige konsentrasjonsleirer og endte til slutt i Vittel i Frankrike. I Vittel ble amerikanske og britiske borgere internert. Moren Frida Fanny Segal (født 1882) døde på sykehus der. Lisa Segal hadde lommetørkle, nål og tråd i vesken og dette fikk hun beholde under interneringen: Med små sting broderte hun i lommetørklet navn på alle fengsler og leirer de var innom, lommetørklet er utstilt  i Holocaustsenteret. 

Lisa Segal ble utvekslet via Lisboa og kom til England i august 1944 hvor hun arbeidet for forsvarets overkommando og fikk norsk statsborgerskap. 

Tre søstre døde i interneringsleirer, mens broren Leopold ble befridd fra en leir i Østerrike våren 1945, han døde i februar 1992 i Oslo. Leopold flyttet tilbake til familiens leilighet i Welhavens gate. Søstrene Tonny (født 1918) og Miriam (født 1917) var norske statsborgere og ble deportert med Donau sammen med andre norske jøder. Tonny og Miriam ble drept i gasskammeret 1. desember 1942 straks etter ankomst til Auschwitz. Søsteren Sara (født 1920, gift Bjerke) gikk i dekning, men ble arrestert i januar 1943 og deportert (død 20. november 1943 i Nacht und Nebel-leir eller i Auschwitz).

## Etter krigen
Segal avga 15. mars 1947 forklaring for Oslo forhørsrett om opplevelsene under krigen. Etter krigen begynte hun å turnere sammen med den gamle akrobatgruppen (Segal, Einar Larsen og Arne Sørlie) under navnet "3 Torellis".

Lisa Segal emigrerte fra Norge i 1955 og bosatte seg i New York, der hun hadde slektninger. Hun giftet seg og tok etternavnet Terry. På sine eldre dager bodde hun i Florida og døde der i 2015.

## Referanser
Vår Frue av Konstantinopels kirke

**Vår Frue av Konstantinopels kirke** (italiensk:*Chiesa di Santa Maria di Costantinopoli*) er en kirke fra det ellevte århundre i Anacapris Li Curti-distrikt på Capri i Italia. Den ble restaurert på 1700-tallet. Den ble bygget med elementer av gotisk og bysantinsk arkitektur. Den inneholder arbeider av den flamske maler Willem Borremans. En gang var den Anacapris sognekirke.

## Referanser


## Eksterne lenker
* Artikkel som bekrefter eksistensen av det norske navnet «Vår Frue av Konstantinopel»
Edvard Stenersen

**Edvard Christopher Eger Stenersen** (født 7. juli 1891, død 25. februar 1967) var en norsk gårdbruker og politiker som representerte Nasjonal Samling. Han var NS-oppnevnt ordfører i Aker fra 1941 til 1942 og utnevnt til fylkesmann i Oslo og Akershus fra 1942 til 1943 av NS-myndighetene.  

Edvard Stenersen var sønn av Wilhelm Stenersen og Sigrid Stenersen (født Young), og var født på familiegården Tveten. Han tok artium ved Aars og Voss' gymnasium, og studerte ved Christiania Tekniske Skole og Treiders handelsskole. Stenersen studerte så teglverksindustri i utlandet, og var deretter i mange år driftsbestyrer ved Høienhall fabrikker. Senere arbeidet han som avdelingssjef i Sørensen og Balchen, før han i 1931 overtok driften av Tveten gård sammen med storebroen.

Stenersen meldte seg inn i Nasjonal Samling i 1940 og ble under landssvikoppgjøret i 1948 dømt til 6 års tvangsarbeid, rettighetstap og inndragelse av 35 000 kr.

## Referanser




## Eksterne lenker
* Bilde av Edvard Stenersen, fra Lokalhistoriske bildebaser i Oslo
Yassine El Ghanassy

**Yassine El Ghanassy** (født 12. juli 1990) er en belgisk fotballspiller som spiller for den franske klubben FC Nantes. 

Han har tidligere spilt for Stabæk, Gent, Heerenveen og Al-Ain, samt landslagsfotball for Belgia.

## Referanser


## Eksterne lenker
* 
* «Yassine El Ghanassy», profil på Stabæk Fotballs hjemmeside
* «Yassine El Ghanassy», profil på NFFs hjemmeside
* «Yassine El Ghanassy», profil på altomfotball.no
* «Yassine El Ghanassy» , profil på soccerway.com 
* «Yassine El Ghanassy», profil på national-football-teams.com
Halvor Hektoen

**Halvor Pedersen Hektoen** (født 23. desember 1884, død 23. februar 1960) var en norsk kaptein, sivilingeniør og politiker for Nasjonal Samling (NS).

Hektoen ble født i Tynset. Han tok eksamen artium 1904 ved Hauges Minde i Oslo. Han ble uteksaminert fra Krigsskolen i 1907, og fra Den Militære Høiskole i 1909. Han ble immatrikulert ved NTH i 1911, og tok avgangseksamen i 1914 ved Elektroavdelingen der. Han arbeidet som offiser i nøytralitetsvakten under første verdenskrig, det vil si i perioden 1914–1919. Han var driftsbestyrer for Øvre Eikers kommunes elektrisitetsverk fra 1919 til 1920. I 1926 ble han ansatt i Standard Electric. Fra 1927 var han ansatt hos Statens bilsakkyndige i Aust-Agder.

Hektoen ble innsatt av NS som fylkesmann i Vestfold i februar 1942, og satt i embetet til mars 1944. I en periode under andre verdenskrig var han også NS-utnevnt fylkesmann i Hedmark og NS-fylkesfører i Aust-Agder.

Under landssvikoppgjøret i 1949 ble han dømt til 7 års tvangsarbeid, rettighetstap i 10 år og for alltid fradømt sin stilling som kaptein i Hæren.

## Familie
Han var sønn av gårdbruker P.H. Hektoen og Mali Dalen. Han giftet seg i 1920 med Aslaug f. Calmeyer (1898–1976). De fikk to sønner som ble frontkjempere. Den ene av dem, Ola Hektoen, døde den 30. desember 1941.

## Referanser
Joli OS

**Joli OS** er en tidligere fransk Linux-distribusjon som var basert på Ubuntu. Frem til versjon 1.2 ble den også kalt **Jolicloud**. 

Første versjon ble lansert i 2009. Siste versjon var 1.2 fra 9. mars 2011. Den 22. november 2013 besluttet utviklere seg for å stanse utviklingen av Joli OS i slutten av 2013.

## Referanser


## Eksterne lenker
*
Iskolinux

**IskoLinux**, av filippinsk *iskolar* som er avledet av frasen *iskolar ng bayan*, er en  filippinsk Linux-distribusjon som er basert på BeatrIX. BeatrIX er i sin tur basert på Ubuntu.

Siste versjon 0.12 benytter Linux-kjernen versjon 2.6.7 og GNOME 2.8 som skrivebordsmiljø.

## Eksterne lenker
*
Cecilie Myrseth

**Cecilie Terese Myrseth** (født 1984) er en norsk politiker (Ap). Fra 19. april 2024 er hun næringsminister i Jonas Gahr Støres regjering. Fra 16. oktober 2023 var hun fiskeri- og havminister i samme regjering.

Myrseth kommer opprinnelig fra Lavangen kommune i Troms. Hun er utdannet psykolog i 2015 fra Universitetet i Tromsø – Norges arktiske universitet. Hun er datter av ordfører i Lavangen, Hege Myrseth Rollmoen.

I perioden 2015 til 2017 var Myrseth fylkesrådsleder for Troms fylkeskommune. Ved stortingsvalget 2017 var hun Arbeiderpartiets førstekandidat i Troms. Hun ble valgt inn på Stortinget som stortingsrepresentant for Troms i 2017. Hun er medlem av Arbeiderpartiets sentralstyre fra 2019.  

Myrseth har også vært leder av Troms Arbeiderparti og gruppeleder for Arbeiderpartiet på fylkestinget i Troms.

## Referanser


## Eksterne lenker
* 
* Hun blir ny fylkesrådsleder i Troms», *Nordlys* 14. september 2015.
Første trondhjemske infanteriregiment

**Første trondhjemske infanteriregiment** var en norsk militæravdeling som ble opprettet i 1718.

Opprettelsen skjedde ved at det opprinnelige Trondhjemske regiment ble delt i tre, første, Annet og tredje infanteriregiment. Første regiment hadde kompanier i Innherred og Nærøy; andre regiment hadde kompanier i Nordmøre, Romsdal, Meldal og Oppdal; tredje regiment hadde kompanier i Orkdal, Selbu, Gauldalen og Fosen. Etter en ny inndeling i 1789 ble tredje regiment lagt ned, og kompanier i Melhus, Selbu og Fosen overført til første regiment.

Etter hærplanen av 1810 hadde hæren ni infanteriregiment: **A**) tre gevorbne infanteriregimenter som hver hadde 800 «gevorbne» (vervede) og 1200 «nasjonale» (utskrevne) menige: Søndenfieldske (Halden), Nordenfieldske (Fredrikstad) og Opplandske (Oslo). **B**) seks nasjonale infanteriregimenter som hver hadde 200 gevorbne – og 1800 nasjonale menige: Det Aggershuusiske Skarpskytterregiment (Kongsvinger), Det Tellemarkske Infanteriregiment (Stavern), Det Vesterlenske Infanteriregiment (Kristiansand), Det Bergenhuusiske Infanteriregiment (Bergen) og to Trondhjemske regiment.

Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: kaptein Georg Ulrich Wasmuth og sersjant Daniel Larsen Schevig. 

Som en følge av hærreformen av 3. juli 1817 ble regimentet lagt ned ved utgangen av 1817. Med sitt tyngdepunkt av kompanier i Nord-Trøndelag, og med sin eksersis-virksomhet på Steinkjersannan kan regimentet oppfattes som den historiske forløper til Nord-Trøndelag infanteriregiment (IR 13) og Nord-Trøndelag Regiment.

## Referanser
Fiskegrotten

**Fiskegrotten** (italiensk: *Grotta del Pisco*) er en grotte eller hule på sørvestkysten av Capri i Italia, nær Anacapri. Det er blitt funnet fragmenter av potteskår malt med impasto-maling som trolig stammer fra kobberalderen. Det er også funnet gjenstander som stammer fra gaudo-kulturen. Samme type gjenstander er også funnet i Grotta delle Felci.

## Referanser
Thor Bekeng

**Thor Bekeng** (1905 - 1977) var en norsk offiser og politiker (Nasjonal Samling) som under krigen ble innsatt som fylkesmann i Finnmark. 

Han ble født i Kongsberg og var sønn av samlagsbestyrer Sigvard Bekeng og Marthe f. Bratvold. Etter latinartium som privatist i 1924 tok han Krigsskolens nederste avdeling på et år, og ble offiser av lavere grad. Han ble sendt til Chile for Forsvarsdepartementet i 1926–27, men studerte også jus og var ferdig med cand.jur.-graden i 1930. Han skal ha praktisert jus i kortere tid i Sande i Vestfold. I 1933 giftet han seg med Herborg (pikenavn Holmeset) (1905-1993) og slo seg ned i Kirkenes som overrettssakfører. 

Han meldte seg inn i Nasjonal Samling i 1935. og var Nasjonal Samlings toppkandidat i Finnmark ved stortingsvalget året etter, uten å bli valgt. 

Ved det tyske angrepet på Norge i april 1940 var Bekeng vernepliktig offiser og tjenestegjorde som nøytralitetsvakt, men skal ha blitt internert fra 12. eller 13. april til 7. juni 1940 for «sin tyskvennlige innstilling». Han ble konstituert som fylkeskontorsjef i Troms an NS-myndighetene i januar 1941. I april samme år ble han tilsatt som fylkeskontorsjef i Finnmark. Han ble innsatt som fylkesmann i Finnmark den 14. juni 1941, etter at hans forgjenger Hans Julius Gabrielsen var blitt arrestert av okkupasjonsmyndighetene. Han var fylkesmann til 1944 da Johan Andreas Lippestad overtok. 

Under landssvikoppgjøret i 1947 ble Bekeng dømt til 15 års straffarbeid og rettighetstap. I tillegg fikk han inndratt  som han hadde mottatt i lønn som fylkesmann, samt at han måtte betale  som han som fylkesmann hadde bevilget til nazistiske formål.

Etter krigen bosatte han seg på Lysaker i Bærum. Han døde i 1977.

## Referanser
Villa Solitaria

**Villa Solitaria** var hjemmet til den skotske forfatteren Compton Mackenzie da han bodde på Capri i Italia. Det ble også brukt av den skotske musikk-kritikeren og komponisten Cecil Gray. Det ble bygget på en klippe av arkitekt Edwin Cerio tidlig på 1900-tallet.

## Referanser
Eirik Haugstad

**Eirik Haugstad** (født 17. januar 1994) er en norsk fotballspiller.

## Referanser


## Eksterne lenker
* 
* «Eirik Haugstad», profil på NFFs hjemmeside
* «Eirik Haugstad», profil på altomfotball.no
Verdenscupen i alpint 2015/16

**Verdenscupen i alpint 2015/16** var den 50. sesongen av verdenscupen i alpint. Sesongen startet i Sölden 24.–25. oktober 2015, og ble avsluttet med finaler i St. Moritz 16.–20. mars 2016.

## Løpskalender
### Kvinner

### Menn

### Mikslag

## Stilling: Kvinner

 

## Stilling: Menn

 

## Referanser




## Eksterne lenker
* FIS sin resultatside
Boksing under Middelhavslekene 1955

**Boksing under Middelhavslekene 1955**. Boksing var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i ti vektklasser i boksing, kun for menn. Frankrike ble beste nasjon med fire gullmedaljer foran Italia med tre.

## Medaljer

## Eksterne lenker
* Complete 1955 Mediterranean Games Standings
* Mediterranean Games Athletic results at Gbrathletics.com
Gaiole in Chianti

**Gaiole in Chianti** er en italiensk kommune i provinsen Siena i Toskana. Gaiole har ca.  innbyggere. Kommunen var fødested for Italias andre statsminister, Bettino Ricasoli.
## Geografi
Kommunen ligger ca. 40 kilometer sørøst for Firenze og ca. 15 kilometer norøst for Siena i området Chianti og i vinområdet Chianti Classico.  Sør i kommunen finnes kilden til elven Ambra, som renner ut i Arno. Elven Arbia renner gjennom kommunen og munner ut i Ombrone.

## Bildegalleri

Castello di brolio0001.JPG|Castello di Brolio var Bettino Ricasolis fødested
Chiesa di Vertine.jpg|Kirken Chiesa di San Bartolomeo i Vertine
Via Bettino Ricasoli Gaiole in Chianti 1.JPG|Via Bettino Ricasoli


## Referanser


## Eksterne lenker
*
Impi Linux

**Impi Linux** er en tidligere sørafrikansk Linux-distribusjon som var basert på Ubuntu. Distribusjonen var myntet på næringslivet og regjeringen. Navnet impi refererte til en gruppe stammekrigere på Zuluspråket. I september 2005 investerte Mark Shuttleworth 10 millioner rupi mot 65 % av aksjene til Impi Linux.

Prosjektet opphørte i april 2009, året etter at Impi ble kjøpt av Busines Connection.

Første versjon ble lansert 1. november 2003. Siste versjon var 7.05 som ble i lansert mai 2007.

## Referanser


## Eksterne lenker
*  Artikkel om Mark Shuttleworths investering
Rugby union under Middelhavslekene 1955

**Rugby union under Middelhavslekene 1955**. Rugby union var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var første gangen rugby union var med på programmet under Middelhavslekene. Det var kun en turnering for menn med tre lag som  deltok, det ble spilt en enkeltserie der alle lagene møttes en gang. Frankrike vant begge sine kamper og vant turneringen.

## Medaljer

## Eksterne lenker
* Complete 1955 Mediterranean Games Standings
* Mediterranean Games Athletic results at Gbrathletics.com
Spørreskjema for jøder

«**Spørreskjema for jøder**» var et skjema som skulle fylles ut av jøder i Norge under andre verdenskrig. Spørreskjemaet skulle fylles ut i tre eksemplarer, og utgjorde fire sider, hvorav den første siden tok for seg personaliaopplysninger og de følgende sidene tok for seg spørsmål i forbindelse med næringsvirksomhet og rulleblad. 

Skjemaene kartla jødenes økonomiske virksomhet og var ment å skulle gi bevis på deres antatte kriminelle adferd. De dannet også grunnlaget for Statspolitiets arrestasjonslister som ble benyttet ved jødeaksjonene i oktober og november 1942.

Skjemaet ble fylt ut av  jøder i forbindelse med politiets jødestempling av pass i løpet av første halvår av 1942. De avslørte at svært få jøder hadde et kriminelt rulleblad, og at få var engasjert i bank- og finansnæringen.

## Referanser
Helge O. Sørlie

**Helge Ottar Sørlie** (født 1939) er en norsk tidligere fotballspiller som spilte for Vålerenga på slutten av 50-åra, 60-åra og begynnelsen av 70-åra. Han gikk under kallenavnet «Bonden», siden han var født på landet.

Sørlie var Vålerengas førstevalg på keeper-plassen. Han flyttet til Vålerenga da han var 8 år. Han gikk ikke til en utenlandsk klubb, selv med gode prestasjoner mot Everton i Messebycupen i 1964. Grunnen var hans ustabile formkurve. Han spilte 158 toppseriekamper for Vålerenga, i totalt 13 sesonger.

I 1965 var han på laget som tok Vålerenga til deres første eliteserie-gull, etter en tett kamp i teten mot Lyn, med 0-0 mot Steinkjer i siste serierunde, klarte Vålerenga å ta seriegullet.

## Referanser
Annet trondhjemske infanteriregiment

**Annet trondhjemske infanteriregiment** var en norsk militæravdeling som ble opprettet 1. juli 1711.

Opprettelsen skjedde ved at det opprinnelige Trondhjemske regiment ble delt i tre, første, annet og tredje infanteriregiment. Første regiment hadde kompanier i Innherred og Nærøy; andre regiment hadde kompanier i Nordmøre, Romsdal, Meldal og Oppdal; tredje regiment hadde kompanier i Orkdal, Selbu, Gauldalen og Fosen. Etter en ny inndeling i 1789 ble tredje regiment lagt ned, og kompanier i Orkdal, Støren, Børsa mm ble overført til annet regiment.

Etter hærplanen av 1810 hadde hæren ni infanteriregiment: **A**) tre gevorbne infanteriregimenter som hver hadde 800 «gevorbne» (vervede) og 1200 «nasjonale» (utskrevne) menige: Søndenfjeldske (Halden), Nordenfjeldske (Fredrikstad) og Opplandske (Oslo). **B**) seks nasjonale infanteriregimenter som hver hadde 200 gevorbne – og 1800 nasjonale menige: Det akershusiske skarpskytterregiment (Kongsvinger), Det telemarkske infanteriregiment (Stavern), Det vesterlenske infanteriregiment (Kristiansand), Det bergenhusiske infanteriregiment (Bergen) og to Trondhjemske regiment.

Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: kaptein Jacob Erik Lange og sersjant Helmer Geitbuan. 

Som en følge av hærreformen av 3. juli 1817 ble regimentet lagt ned ved utgangen av 1817.

## Referanser
Rikke Karlsson

**Rikke Karlsson** (født 1965) er en dansk politiker som ved europaparlamentsvalget i Danmark 2014 ble valgt til Europaparlamentet for Dansk Folkeparti.  

Den 13. oktober 2015 forlot hun Dansk Folkeparti og ble *[[Partiløs politiker|løsgænger]]* (partiløs politiker) etter lengre tids forsøk på å få innsikt i regnskapene til det europeiske partiet MELD og dets tenketank FELD. 

## Referanser


## Eksterne lenker
* 
*
Miurabretting

**Miurabretting**  (engelsk: *Miura fold*) er en origami eller papirbretteteknikk som gjør det mulig å åpne eller lukke, en stor firkantet flate (for eksempel et papirark) med en enkel bevegelse.

Parallellogrammene kan være rigide og behøver ikke å endre fasong mens de åpnes eller lukkes. Tykkelsen gjenspeiler kun tykkelsen på det brettede materialet. Brettet materiale kan pakkes ut i én bevegelse ved å trekke i de motsatte endene, og på samme måte brettes ved å skyve de to endene sammen.

Teknikken har blitt benyttet i Japans romprogram for å brette solcellepaneler. I solcellepanelapplikasjoner reduserer denne egenskapen antallet motorer som kreves for å brette ut denne formen, noe som reduserer vekt og kompleksitet.

## Bretting
#En starter med et firkantet papirark.
#Firkanten brettes i 5 like striper i lengderetningen, i zigzag på bredderetningen, dvs. med alternerende rygg og dal.
#De 5 stripene brettes i den andre retningen i 7 lag i zigzag-form (rygg, dal), men **med 6° til siden**, til en tett liten pakke.
#Åpne det firkantede papiret som nå har 5x7 parallellogrammer; endre de fem første brettingenes annenhver syvende del til motsatt side slik at dal blir rygg og rygg blir dal. Det resulterer i at hvert krysningspunkt består av 3 av den ene typen og 1 av den andre, hver av de 5 brettelinjene har alternerende høyder og groper, og hver av de 7 brettelinjene har kun groper eller høyder i hele lengden.
#Det gripes fra diagonalt motsatte hjørner og de dras fra hverandre for å åpne, og de nærmest til hverandre for å lukke.

## Referanser


## Eksterne lenker
* Patterns similar to Miura-ori: "Unraveling metamaterial properties in zigzag-base folded sheets" in Science Advances
* Origami science
Middelhavslekene 1959

**Middelhavslekene 1959**. De tredje middelhavslekene ble arrangert i Beirut i Libanon i perioden 11. til 23. oktober 1959. Det var 792 utøvere fra elleve nasjoner som deltok i seksten grener. Frankrike ble beste nasjon med tjueseks gullmedaljer foran Den forente arabiske republikk med tjuetre.

## Medaljer

## Deltakende nasjoner
Det var 11 nasjoner som deltok i lekene i 1959

* Den forente arabiske republikk (162)
* (66)
* (69)
* (55)
* (42)
* (180)
* (2)
* (14)
* (83)
* (28)
* (91)

## Idretter

* Basketball
* Boksing
* Bryting
* Fekting
* Fotball
* Friidrett
* Hestesport
* Seiling
* Skyting
* Stuping
* Svømming
* Sykling
* Turn
* Volleyball
* Vannpolo
* Vektløfting

## Eksterne lenker
* 1959 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
Megalodon Collective

**Megalodon Collective** er en jazz-septett basert i Trondheim, med norske og svenske musikere. Alle syv med bakgrunn fra Jazzlinja (NTNU), Trondheim. Debuterte med albumet *Megalodon* 18. september 2015 på Gigafon (Petter Vågan og Gard Nilssen). Albumet ble nominert til Spellemannprisen 2015 i jazzkategorien. Bandet fikk prisen "Årets Unge Jazzmusikere" under Moldejazz 2016.

## Medlemmer
* Karl Hjalmar Nyberg - sax
* Martin Myhre Olsen - sax
* Petter Kraft - sax
* Karl Bjorå - gitar
* Aaron Mandelmann - bass
* Andreas Winther - trommer
* Henrik Lødøen - trommer

## Utgivelser
* *Megalodon* (Gigafon, 2015)
* *Animals* (Jazzland Recordings, 2017)

## Referanser


## Eksterne lenker
* 
* 
* 
*  Omtale av Tor Hammerø
*  Omtale av Roald Helgheim i Dagsavisen
Steven Barnett

**Steven Barnett** er navnet til flere personer:

*Steven Barnett (vannpolospiller) (født 1943), amerikansk vannpolospiller
*Steven Barnett (stuper) (født 1979), australsk stuper
Vannpolo under Middelhavslekene 1959

**Vannpolo under Middelhavslekene 1959**. Vannpolo var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var trdje gangen som vannpolo var med på programmet under Middelhavslekene. Det var kun herrelag som deltok i vannpoloturneringen.
## Medaljer

## Eksterne lenker
* 1959 - BEYROUTH (LIB) at Comité international des Jeux méditerranéens|International Committee of Mediterranean Games official web site
* Mediterranean Games Athletic results at  '''gbrathletics''' website
Adolf Bogstad

**Adolf Bogstad** (født 22. april 1920, død 13. februar 1945) var en norsk motstandsmann under andre verdenskrig som ble skutt av Gestapo under den tyske okkupasjonen. Han var født på Østre Aker.

Bogstad ble involvert i Hjemmefronten i 1940 og drev med våpentransport og aviser. I 1941 ble han medlem av Milorg som lagsjef. I 1944 ble han med i en aksjonsgruppe som leder for et lag . Hans siste oppdrag var *Aksjon smør* der Milorg stjal forsyninger fra 2 lagre, ett i Tollbugata 8 som tilhørte de tyske styrkene og ett i Skippergata 22 som tilhørte Arbeidstjenesten. Bogstad fylte lastebiler med forskjellige varer, blant annet tønner med lammekjøtt og saltsekker. Varene vil komme godt med hos «gutta på skauen». Etter nærmere fem års krig og okkupasjon er matvaresituasjonen i Oslo prekær.

13. februar 1945 skulle Bogstad planlegge en sabotasjeaksjon sammen med Frank Olsen og Storm Willads Weinholdt i Weinholdts leilighet. Før noen av de tre ankom leiligheten hadde to Gestapo offiserer, tyskeren Koestinger og en norsk offiser, ankommet for å sjekke Weinholdts bror Kjell. Da Kjell heller ikke var hjemme, ventet Gestapo offiserene i stuen. Da Bogstad og Weinholdt ankom leiligheten ble Gestapo offiserene mistenkelige, men Bogstad og Weinholdt forklarte at de skulle planlegge en tur. De ble søkt og visste at de måtte komme seg unna før Frank Olsen kom, siden han hadde på seg viktige dokumenter som ville avsløre dem. Da Olsen ankom ble han sett av Weinholdts far igjennom et vindu, men han klarte ikke å få kontakt med Olsen. Olsen ringte på ringeklokka, gikk inn og Gestapo-offiserene skjønte da situasjonen. De tre ble holdt i leiligheten.

Adolf Bogstad skjønner at han må prøve å flykte og spør om lov til å gå på toalettet. Samtidig som han tar i toalettdøren, røsker han opp entredøren. Men Koestinger og den norske offiseren har vært mistenksomme og har allerede pistolene klare. To pistolskudd smeller samtidig og Bogstad stuper forover og i gulvet. Så skyter Koestinger et nytt skudd i Bogstads bakhode. En av Norges motstandsmenn dør momentant. Frank Olsen, Storm Weinholdt, Storms far Sverre og Storms bror Kjell blir arrestert, og senere utsatt for tortur i Møllergata 19.

Sammen med 8 andre Milorg-jegere er Bogstad hedret på et minnesmerke på Sarabråten i Østmarka.

## Referanser
Fekting under Middelhavslekene 1959

**Fekting under Middelhavslekene 1959**. Fekting var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Det var tredje gangen som fekting var med på programmet for Middelhavslekene. Det ble konkurrert i seks øvelser i fekting, kun for menn. Det var både individuell og lagkonkurranse i kårde, sabel og florett. Frankrike ble beste nasjon med fem gullmedaljer foran Den forente arabiske republikk med én.

## Medaljer

## Eksterne lenker
* 1959 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
Arne Braa Saatvedt

**Arne Braa Saatvedt** (født 1922 i Meråker, død 20. oktober 1945 i Oslo) var en norsk mann som jobbet for Statspolitiet i Norge under andre verdenskrig. Han ble dømt til døden og henrettet etter krigen.

Saatvedt ble medlem av NS i 1940 og vervet seg som frontkjemper til 5. SS-Division Wiking i november 1941. Han var senere i 23. SS-Panzergrenadierregiment Norge. I 1943 tjenestegjorde Saatvedt som tolk og etterforsker ved det tyske sikkerhetspolitiet på Lillehammer.

Han ble domfelt ved Eidsivating lagmannsrett 14. august 1945 for blant annet ulovlig frihetsberøvelse, legemsbeskadigelse og legemsbeskadigelse med farlig redskap. Han ble dømt til døden og henrettet på Akershus festning i Oslo 20. oktober 1945.

Dette skriver Erik Veum om Saatvedt i sin bok *Nådeløse nordmenn: Gestapo*:
«Mannen til kvinnen er etterlyst av sikkerhetspolitiet, og det er derfor tjenestemennene fra Gestapo er interessert i henne. (…) Da hun kommer ned i entreen, kaster de tre tjenestemennene seg over henne. De tar kvinnen med seg opp på soverommet, og der får hun flere slag med batongene deres. De ber henne kle på seg, og for at hun skal få opp farten, banker de henne samtidig. Hun blir deretter avhørt inne i huset. Saatvedt og en av de andre går hardt til verks mot den 44-årige kvinnen da de banker henne opp. Hun blir sparket over store deler av kroppen og blir slått i ansiktet med knyttnevene. De bruker også en gummikølle og skaftet på en treøks til å slå kvinnen i hodet med. Til slutt jager de henne opp på bena og stiller seg rundt henne. Deretter kaster de henne mellom seg som en filledokke og slår henne i ansiktet til hun mister bevisstheten.»

## Kilder
* Veum, Erik: *Nådeløse nordmenn: Gestapo*. Utg. Kagge. Oslo. 2014

## Referanser
DS «Tyrifjord»

**DS «Tyrifjord»** var et norsk dampskip. Den 19. september 1944 ble skipet angrepet av bombefly fra de allierte utanfor Stavenes i Sogn og Fjordane. Ingen på skipet omkom i angrepet. 22. september 1944 ble skipet slept til Askvoll der hun forliste.

## Se også
*DS «Lynx»

## Referanser
KNM «Stegg»

**KNM «Stegg»** var en norsk torpedobåt bygd ved Marinens hovedverft i Horten. Skipet ble sjøsatt 21. juni 1921. Den hadde et deplasement på 256 tonn og en toppfart på 24 knop. «Stegg» var bevæpnet med to 76&nbsp;mm kanoner og fire 45 centimeter torpedorør. Skipet hadde et mannskap på 33 mann.

Den 9. april 1940 lå «Stegg» i Skudeneshavn. Senere gikk hun til Hardangerfjorden, der hun gikk inn i Hardangerfjord sjøforsvarsavsnitt. I de påfølgende dagene tok «Stegg» flere tyske transportskip som prise. «Stegg» ble senket i kamp med tyske marinefartøy ved Herøysund 21. april 1940.
DS «Lynx»

**DS «Lynx»** var et norsk dampskip som seilte under tysk flagg under andre verdenskrig. Den 19. september 1944, da skipet var på vei fra Hamburg i Tyskland til Hammerfest i Finnmark, ble skipet angrepet av bombefly fra de allierte utanfor Stavenes i Sogn og Fjordane. Alle på skipet var norske, og losen Charles Magnus Enoksen var den eneste som omkom i angrepet. Skipet ble forsøkt berget, men det ligger fremdeles på om lag hundre meters djup like utenfor Stavenes.

## Se også
*DS «Tyrifjord»

## Referanser
Harry Aleksander Rønning

**Harry Aleksander Rønning** (født 13. september 1912 i Oslo, død 12. juli 1947 i Trondheim) var en norsk mann som var medlem av Rinnanbanden i Norge under andre verdenskrig.

Rønning var også en norsk frontkjemper. I februar 1943 ble han medlem av Sonderabteilung Lola frem til mai 1945. 

Han ble under landssvikoppgjøret dømt til døden og henrettet på Kristiansten festning i Trondheim 12. juli 1947.

## Referanser
Hans Birger Egeberg

**Hans Birger Egeberg** (1912–1945) var en norsk mann som var medlem av Rinnanbanden i Norge under andre verdenskrig.

Egeberg var utdannet modist (hattemaker) i Paris, men drømte om å bli akrobat. Etter det tyske angrepet på Sovjetunionen vervet han seg til Den norske legion i juli 1941. Under et besøk i Trondheim i oktober 1944 kom han i kontakt med Solveig Kleve, som han snart ble forlovet med. Han var medlem i Sonderabteilung Lola fra oktober 1944 til mai 1945.

Hans Egeberg var det første av medlemmene i Rinnanbanden som ble stilt for retten, som en slags prøverettssak. Til stor forundring for mange fikk han bare livsvarig da dommen falt i august 1945. Høyesterett skjerpet straffen til dødsdom. Han ble henrettet på Kristiansten festning i Trondheim 4. oktober 1945.

## Referanser
DS «Felix Scheder»

**DS «Felix Scheder»** var en tysk forpostbåt som ble senket i Åramsundet i Sande i Møre og Romsdal i 1944.

D/S «Felix Scheder» ble opprinnelig bygd på Nylands mekaniske verksted i Oslo i 1941 som ei hvalfangstskute. Den ble etterhvert satt inn i tjeneste som forpostbåtm først i flotiljen V-5502, deretter V-5307. Den 12. september 1944 ble «Felix Scheder» senket av Barracuda-fly fra RAF skvadron 827. 22 personer omkom.

Vraket ble oppdaget av Reidar Stridh i 1985 på omtrent 30 meters dyp.

## Kilder
* Fakta om D/S «Felix Scheder» og vraket
* Funnet av D/S «Felix Scheder»
Dolmabahçepalasset

**Dolmabahçepalasset** (*Dolmabahçe Sarayı*) er et palass i Istanbul, på den europeisks siden av Bosporos, rett nord for bykjernen. Palasset var administrativt sentrum for Det osmanske rike fra 1856 til 1923. Palasset ble tegnet av et medlem av den armenske Balyanfamilien. 

Dolmabahçe var egentlig en bukt i Bosporog som gradvis ble fylt ut på 1700-tallet for å bli en kongelig have til de osmanske sultaner; derav kommer navnet, bestående av *dolma*, «fylt», og *bahçe*, «have». Mange sommerpalass ble bygget i området på 1700- og 1800-tallene. Palasset som står der nå, ble ferdigstilt i 1856 under sultan Abd ül-Mecids styre. Sultanen flyttet dit fra Topkapipalasset ettersom det gamle palasset savnet moderne bekvemmeligheter som for eksempel rennende vann.

Palasset har et areal på 45 000 m² og inneholder 285 rom, 46 haller, 6 tyrkiske baderom (*[[hamam]]*) og 68 toaletter. Den berømte krystalltrappen er bygd i form av en dobbel hestesko i materialene krystall, messing og mahogny.

## Billedgalleri

Fil:Beşiktaş Mars 2013.jpg|Dolmabahçepalasset ved strandlinjen mot Bosporos, sett fra sørlig vinkel.
Fil:Dolmabahçe Mosque Mars 2013.jpg|Dolmabahçemoskéen i tilslutning til palasset.
Fil:Opening ceremony of the First Ottoman Parliament at the Dolmabahce Palace in 1876.jpg|Åpningsseremoni for det første osmanske parlament i palasset i 1876.
Fil:Guillaume_Berggren_-_Dolmabahçe_Palace_and_German_Embassy_-_Google_Art_Project.jpg|Palasset i slutten av 1800-tallet, lengst til venstre Dolmabahçemoskéen.


## Litteratur
* Chris Hellier: *Villen und Paläste am Bosporus. Meisterwerke der Architektur in Istanbul.* Fotografien von Francesco Venturi und Chris Hellier. Droemer Knaur, München 1994, .

## Referanser


## Eksterne lenker
* 
* Informasjonsside fra forvaltningen av nasjonale slott
* Det tyrkiske kulturministeriets sider
Odd Wivegh

**Odd Wivegh** (født 16. juni 1929, død 31. mai 2018) var en norsk politiker (Ap) og organisasjonsmann.

Wivegh var sekretær i Bygningsarbeiderforbundet, kommunalråd og gruppeordfører for Arbeiderpartiet. Han var varaordfører i Oslo 1972–1975, og Arbeiderpartiets ordførerkandidat ved kommunevalget i 1979. Wivegh gikk ut av Oslo bystyre i 1987.

Wivegh ble generalsekretær i Norsk Folkehjelp i 1984, og hadde denne stillingen frem til han gikk av med pensjon i 1995.

I 1988 ble Wivegh tildelt St. Hallvard-medaljen «for sin virksomhet innen Oslo-idretten».

## Referanser
Galaxy OS

**Galaxy OS** er en Linux-distribusjon som er basert på Ubuntu, men med MacBuntu-pakken installert for å gi en annen følelse. Pakken inkluderer mange bakgrunnsbilder, en annerledes innlogging, oppstart og avslutningsskjerm m.m.

Første versjon ble lansert i 2014.

## Eksterne lenker
* Galaxy OS Released !
Ichthux

**Ichthux** er en tidligere fransk Linux-distribusjon som er basert på Ubuntu. Linux-distribusjonen var ment for folk med et kristent livssyn. Distribusjonen var egnet på datamaskiner i kirker, Bibel-skoler og kristne hjem. Navnet Ichthux kommer fra det greske ordet *[[ichthys]]*, som betyr fisk og er et Kristus-symbol fra oldkirken.

Den støttede arkitekturen var x86 og standard skrivebordsmiljø var KDE.

Første versjon ble lansert 11. september 2006. Siste versjon var versjon 9.10 som ble lansert i oktober 2009.

## Eksterne lenker
* Ichthux ved DistroWatch
*